Băsescu antrenor, Ciucă fundaș, Ciolacu atacant, Șoșoacă arbitru. Cum sunt evaluați politicienii de microbiștii din peluza de pe uliță
Antrenor, Băsescu. Fundaș, Ciucă. Atacant, Ciolacu. Șoșoacă, arbitru, la nevoie și atacant. Simion, în galerie. Dar și Iohannis. În ziua meciului cu un rezultat așteptat de opt ani, românul microbist și expert nativ în politică a făcut haz de necaz și i-a recomandat o altfel de trupă lui Edi Iordănescu. De politicieni. Acei politicieni despre care poporul, microbist sau ba, glumește, deseori, cu poftă.